cyanic-selkie/wikianc huggingface dataset:
Olav Traaen
Olav Traaen (født 22. februar 1972 i Bærum) er en norsk journalist. Han er sportskommentator i NRK. Han vokste opp på Rykkin i Bærum og startet sin karriere i NRK Østlandssendingen som praktikant etter videregående skole. I 1995 ble han fast ansatt, to år senere ble han overført til Radiosporten, hvor han per 2022 jobber som som hovedkommentator for fotball.
Traaen spilte som barn fotball og ble i 1986 i en alder av 14 år Norges yngste fotballdommer i Oslo Fotballkrets.
Utmerkelser
I 2022 ble han tildelt Lytterprisen gjennom sin jobb som sportskommentator i NRK Sporten. I Anne Cathrine Straume sin tale på vegne av juryen: «Formålet med denne prisen er å belønne god språkkultur blant journalister som jobber med lyd. Vårt mål er også å finne frem til gode forbilder til inspirasjon for andre, både kolleger og lyttere. Olav Traaen er en uvanlig god forteller og et språklig forbilde. Med sin presise, billedrike og entusiastiske formidling, solid forankret i et moderat bokmål, skaper han fabelaktige opplevelser for et takknemlig publikum.»
Høje Taastrup stasjon
Stasjonen er planlagt som et regionalt knutepunkt, og som avlastningsstasjon for København H. 1988 ble to nye hovedspor mellom Høje Taastrup og Roskilde tatt i bruk, siden stopper alle fjerntog her, i tillegg til regional- og S-togene.
Stasjonsbygningen er tegnet av Claus Bonderup og Jacob Blegvad.
ISO 3166-2:BO
ISO 3166-2:BO er Bolivias del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Hver kode består av to deler, atskilt av en bindestrek. Første del er BO, ISO 3166-1 alfa-2-koden for Bolivia. Andre del er en bokstav, den samme som brukes i bilskilt.
Nåværende koder
Departementene sorteres etter vanlige regler for spansk: a–c, ch, d–l, ll, m–n, ñ, o–z.
Stein. Regn
'Stein. Regn' er et album av Jan Erik Vold, Kåre Virud og Telemark Blueslag. Albumet inneholder tekster av den amerikanske låtskriveren Bob Dylan, oversatt til norsk av Jan Erik Vold. Tekstene er hentet fra Volds bok med oversatte Dylan-tekster, Damer i regn – utgitt av Den norske Bokklubben i 1977. Albumet ble spilt inn i august/septmember 1981, i Bel Studio, i Oslo. Albumet er produsert av Harald Are Lund. Coverbildet, og tegneseriene inne i utgivelsen er laget av Morten Juvet.
I 2009 ble albumet remastret og gjenutgitt av Pan Records.
Sporliste
Alle komposisjoner av Bob Dylan, med tekster oversatt til norsk av Jan Erik Vold.
Dill Pickles Rag
«Dill Pickles Rag» er instrumental som ble skrevet og utgitt av Charles Leslie Johnson i 1906 Imens han komponerte den på piano i Carl Hoffman Music Company, kom en bokholder inn og spurte hva låta het. Johnson la merke til en tegning som bokholderen bar på hvor det sto «Dill Pickles», og dermed var tittelen klar. Instrumentalen er kreditert John M. Pearse (som da etter all sannsynlighet var et pseudonym som Johnson brukte).
Chet Atkins spilte inn sin versjon 20. november 1953. Hans variant ble ikke utgitt før i mars 1961 på albumet Chet Atkins and His Guitar.
Øystein Sundes versjon
Øystein Sunde ga ut sin versjon september 1971 på musikkalbumet Det året det var så bratt. På denne innspillingen deltok:
(Sture Janson og Bjørn Jacobsen er også kreditert på bass på omslaget, og det kan hende det er en av dem som spiller på dette sporet.)
Merle Haggard
Merle Ronald Haggard (født 6. april 1937 i Oildale nær Bakersfield i California, død 6. april 2016 i Palo Cedro i California) var en amerikansk countrysanger, gitarist og låtskriver.
Bakgrunn, ungdomstid
Merle Haggard bodde først med sine foreldre og to søsken i en ombygd godsvogn i Oildale. Faren hans arbeidet for Atchison, Topeka and Santa Fe Railway og hadde en regelmessig inntekt. Til rett før Merles fødsel hadde familien bodd i Oklahoma. I 1930-årene var mange bønder der hardt rammet av den store depresjonen og av støvstormene under Dust Bowl. Da så også familiens låve brant ned, bestemte de seg som så mange andre å dra avsted til California og søke arbeid i landbruket der.
Da Merle Haggard var ni år gammel, døde faren. Moren arbeidet for å livnære familien, og Merle fikk bo hos slektninger. Da han var ti år, stakk han av for første gang. Han tok seg på et nordgående godstog. Som tolvåring lærte han seg å spille gitar. Han begynte med å ta etter stykker av Bob Wills og Hank Williams. Senere lot han seg begeistre av Lefty Frizzells musikk. I flere år spilte han nesten utelukkende Frizells sanger og begynte å ta til seg hans musikkstil.
Sine første betalte opptreden hadde han i 1951 i Modesto. Sammen med en venn spilte han for fem dollar kvelden. Under disse årene kom Haggard regelmessig i konflikt med loven og ble flere ganger satt i ungdomsfengsler og forbedringsanstalter. Innimellom slo hans seg frem med strøjobber. Han var blant annet kokk og lastebilsjåfør, og spilte musikk. I 1953 gav hans idol Lefty Frizzell en konsert i Bakersfield. Merle fikk sjansen til å i forkant fremføre noen sanger for ham. Frizell ble så imponert at Haggard den kvelden fikk opptre sammen med ham.
Voksenalder, musiker
Som 19-åring ble han dømt til 15 år i fengsel for biltyveri og bevæpnet ran. Han slapp med tre år, som han sonet i San Quentin State Prison. Det var en Johnny Cash-konsert der i 1958 som fikk Merle til å delta i fengselsbandet. I 1960 ble han løslatt på prøve.
Olivia Hussey
Olivia Hussey (født Olivia Osuna 17. april 1951 i Buenos Aires i Argentina) er en britisk skuespiller som er mest kjent for sin rolle som Julie i Franco Zeffirelli sin filmversjon av Romeo og Julie fra 1968. Hun debuterte som skuespiller i filmene The Battle of the Villa Fiorita og Cup Fever i 1965 og hun har siden den gang medvirket i over 41 filmer.
Merle Haggard
Voksenalder, musiker
Etter prøveløslatelsen holdt Haggard seg til lovlig virksomhet, med et voksende ry som musiker. Blant hans kjente sanger er «The Legend of Bonnie and Clyde», «Mama Tried» (begge 1968), «Okie from Muskogee» og «Hungry Eyes» fra 1969. Han hadde hele 24 1.-plasser på Billboards Hot Country Songs-liste mellom 1966 og 1976. Haggards storhedsperiode var de tidlige og midtre 1970-årene, da han hadde listetopper som «Someday We'll Look Back», «Carolyn», «Grandma Harp», «Always Wanting You», og «The Roots of My Raising».
Han fortsatte med å opptre og utgi plater over de neste årtier. I 1984 vant han en Grammy for Best Male Country Vocal Performance.
Olivia Hussey
Bakgrunn og familie
Hussey ble født som Olivia Osuna i Argentina og flyttet 7 år gammel til London sammen med moren og broren. Hun snakket engelsk med svak spansk aksent da hun medvirket som Julie Zeffirellis film. Faren var den argentinske operasangeren Andres Osuna av spansk herkomst og moren var sekretæren Alma Joy Hussey datter av briter som bodde i Buenos Aires. Foreldrene ble skilt da hun var to år gammel Hun hadde ikke fylt 16 år da innspillingen begynte og hadde ikke hatt kjæreste.
Merle Haggard
Voksenalder, musiker
I 1994 kuraterte Tom Russell og Dave Alvin et hyllest-album,Tulare Dust, med sanger komponert av Haggard.
Olivia Hussey
Bakgrunn og familie
Hussey ble først gift med skuespilleren Dean Paul Martin (sønn av Dean Martin) i 1971. De fikk sønnen Alexander Dean Martin sammen. Han ble senere skuespiller i likhet med foreldrene. Martin og Hussey tok ut skilsmisse i 1978. Dean Paul Martin omkom i 1987 da hans F-4 Phantom jagerfly styrtet i San Bernardino-fjellene i California.
Chickasaw County (Iowa)
Chickasaw County er et fylke i den amerikanske delstaten Iowa. Fylket hadde 12,439 innbyggere i 2010. Chickasaw County ble opprettet i 1851 og fylkessetet er New Hampton.
Olivia Hussey
Bakgrunn og familie
I 1980 giftet Hussey seg på nytt med den japanske musikeren Akira Fuse og de fikk sønnen Max (født 1983) sammen. Hun ble skilt fra Fuse i 1989 og to år senere giftet hun seg med den amerikanske musikeren David Glen Eisley. I oktober 1993 fødte hun en datter som de kalte India Eisley som også jobber som skuespiller og spiller inn en tenåringsdramaserie som heter The Secret Life of the American Teenager.
Chickasaw County (Iowa)
Navn
Fylket har navn etter chickasawene.
Merle Haggard
Privatliv
Koner og barn
Olivia Hussey
Karriere
Hun opptrådte 13 år gammel i The Prime of Miss Jean Brodie i teateroppsetning sammen med Vanessa Redgrave.
Merle Haggard
Privatliv
Kort etter at han hadde skilt seg fra Hobbs i 1965, giftet han seg med Bonnie Owens, som tidligere hadde vært gift med Buck Owens. Merle Haggard krediterte henne for hjelp med å få et gjennombrudd som countryartist. Han delte kreditten for låtskrivingen av hiten «Today I Started Loving You Again». Haggard og Owens skilte seg i 1978, men forble nære venner og Bonnie Owens fortsatte som Haggards korsanger helt fram til hennes død i 2006.
Olivia Hussey
Karriere
Hennes mest kjente roller inkluderer blant annet rollen som Jessica Bradford i den kanadiske skrekkfilmen Black Christmas fra 1974, som Maria (Jesu mor) i TV-produksjonen av Jesus fra Nasaret fra 1977 og rollen som Rosalie Otterbourne i filmen Death on the Nile (1978) der kjente skuespillere som Peter Ustinov var med. I 2003 spilte Hussey hovedrollen i en filmatisering av livet til Mor Teresa som hun ble tildelt en CAMIE-pris for.
Merle Haggard
Privatliv
I 1978 giftet Haggard seg med Leona Williams. De skilte seg i 1983. I 1985 giftet Haggard seg med Debbie Parret. De skilte seg i 1991. Haggard giftet seg med sin femte kone, Theresa Ann Lane, 11. september 11 1993. De fikk to barn sammen, Jenessa og Ben.
Sigaretter og dopbruk
Haggard fortalte at han startet med å røyke marihuana i 1978, da han var 41 år gammel. Han innrømmet at han i 1983 kjøpte kokain til en verdi av 2,000 dollar og festet i fem måneder etterpå, til han til slutt skjønte sin situasjon og sluttet med rusmidler. Han sluttet med å røyke sigaretter i 1991, og stoppet med å røyke marihuana i 1995. Men et intervju i magasinet Rolling Stone i 2009 indikerte at han hadde gjenopptatt røyking av marihuana.
Sykdom og død
Gunnar Myklebust
Gunnar Myklebust (født 7. juni 1950) er en norsk journalist og forfatter. Han er utdannet cand.mag. ved Universitetet i Oslo med fagkretsen statsvitenskap, kriminologi og historie. Han tok Nordisk Journalistkurs i Århus i 1980. Han var ansatt i NRK i mer enn 30 år, det meste av tiden som utenriksmedarbeider. Han har blant annet vært leder for NRKs utenriksavdeling og programleder for URIX, og var i perioden (1986-1987) korrespondent i København og i (1993–1997) NRKs korrespondent i Washington, D.C.. Han har tidligere også arbeidet i Sunnmørsposten og Arbeiderbladet.
Olivia Hussey
Karriere
Hussey har blitt hyllet av mange for sin unike stemme. Ektemannen hennes foreslo at hun skulle prøve ut stemme-arbeid i en animasjonsfilm. Hun har derfor en håndfull bemerkelsesverdige kreditter og ble nominert for "Outstanding Individual Achievement» og hun ble nominert til en Annie Awards for sitt arbeid i filmen Batman Beyond.
Merle Haggard
Privatliv
I mars 2016, ble Haggard nok en gang innlagt på sykehus.. Konsertene hans i april ble avlyst på grunn av en pågående lungebetennelse. På morgenen 6. april 2016, hans 79-årsdag, døde han av komplikasjoner med lungebetennelsen i sitt hjem i Palo Cedro, Shasta County, California. Haggard ble begravet 9. april 2016.
Jernbane i Burundi
Per 2010 eksisterer det ingen nasjonal jernbaneinfrastruktur i Burundi. Landet har imidlertid planer om å opprette jernbaneforbindelse til nabolandene.
Eleni Artymata
Eleni Artymata (gresk: Ελένη Αρτυματά; født 16. mai 1986) er en kypriotisk friidrettsutøver, som konkurrerer i sprintløp. Hun representerte Kypros under Sommer-OL 2008, der hun ble utslått i de innledende rundene.
Wang Manli
Wang Manli (født 17. mars 1973 i Mudanjiang, Heilongjiang) er en kinesisk skøyteløper som vant sølvmedalje på damenes 500 m ved Vinter-OL 2006 og tok sølvmedalje sammenlagt under sprint-VM i 2006. Hun vant 500 m under VM på skøyter, enkeltdistanser for damer i både 2004 og 2005.
Ben Cureton
Benjamin Cureton (født 11. februar 1981) er en australsk roer som spesialiserer seg i firer, lettvekt. Under Sommer-OL 2012 i London representerte han landet sitt, der han ble nummer 4. Han tok sølv under Sommer-OL 2004.
Nordbysjøen (Akershus)
Nordbysjøen ligger 229 meter over havet, for det meste i Rælingen kommune, men den sørligste enden ligger i Enebakk, begge i Viken. Sjøen er drikkevannskilde. Den vestre bredden av vannet danner grense til Østmarka naturreservat.
Jensen
Jensen kan ha flere betydninger:
Iepê
Iepê er en kommune i delstaten São Paulo i sørøstregionen av Brasil.
Tana (elv)
Tana (også kalt Tanaelva; nordsamisk: Deatnu («Storelva»); kvensk: Teno(joki) eller Taana(njoki); finsk: Teno eller Tenojoki; svensk: Tana älv) er ei elv i Karasjok og Tana kommune i Finnmark og Utsjok kommune i Finland. Elva er 369,6 km lang, regnet fra fjerneste kilde, og den har et nedbørfelt på 16 394 km². Middelvannføringen ved munningen er 210,5 m³/s. Over 256 kilometer av elva utgjør grensa til Finland. Den eksakte grensen følger djupålen i elva, og blir kontrollert hvert 25. år.
Tana dannes ved sammenløpet av elvene Karasjohka og Anarjohka, ca. 14 km øst for tettstedet Karasjok og rundt 3 km nord for den finske bygda Karigasniemi. Fjerneste kilde er et lite tjern på østsiden av fjellet Lulit Bissovárri, rundt åtte kilometer vest-sørvest for Gavdnjajávri på Finnmarksvidda, og rundt en kilometer nord for grensa til Finland.
Elva er kjent for laksefisket og er den største lakseelva i Norge. Tana har verdensrekorden for den største atlantiske laksen tatt på stang. Den veide 36 kilo og ble tatt i 1928. Denne rekorden er imidlertid omdiskutert, da historien ikke er bekreftet. Den offisielle norgesrekorden lyder på 32,5 kilo, og den laksen ble tatt av Nils Walle den 7. juli 1951.
Den gamle Tana bru ble bygd i 1948 og har et hovedspenn på 195 meter. Den er den lengste myke hengebrua i Norge. Den nye Tana bru ble bygd i 2020 og har et hovedspenn på 234 meter. Grensepassering til og fra Finland skjer ved Polmak og over Samelandsbrua ved Utsjok.
Elva har mange sideelver, blant annet Váljohka i Karasjok og Lákšjohka i Tana.
Elva munner ut i Tanafjorden. Tanamunningen er et av de største urørte deltaområdene i Europa.
Tana ble i 1980 vernet mot kraftutbygging i Verneplan II for vassdrag.
Civilization IV: Colonization
Sid Meier's Civilization IV: Colonization er en gjenskaping av Sid Meiers videospill Colonization fra 1994, ved bruk av spillmotoren fra Sid Meier's Civilization VI
Spilleren kontrollerer skip og nybyggere fra en av fire europeiske nasjoner, Spania, England,Frankrike eller Nederland, og skal kolonisere den nye verden i tiden mellom 1492 og 1792. Målet er å bygge opp en kolonihær, erklære uavhengighet fra kolonimakten og bekjempe styrkene som sendes fra Europa for å slå ned opprøret.
Spillet
Colonization skiller seg fra Civilization ved at hver nybygger får en oppgave innen en koloni. En nybygger kan arbeide med å skaffe mat til kolonien eller dyrke sukker eller tobakk for salg, eller han kan jobbe som snekker, smed eller børsemaker. Prester bidrar til at flere kolonister reiser fra Europa, mens politikere bidrar til å øke følelsen av uavhengighet i kolonien. Indianere kan omvendes av misjonærer og flytte inn i kolonien, og innbyggere uten yrkeserfaring kan gå i lære og bli spesialister, som er dobbelt så effektive, innen sitt yrke.
Hver nasjon har spesielle fordeler, og mens England får flere immigranter får for eksempel Nederland bedre priser. Salg av varer som fraktes til Europa gir muligheten til å kjøpe nye skip og varer eller rekruttere eksperter.
Ved å nå spesielle mål innen politikk, militærmakt, utforskning, religion eller handel, kan spesielle personer, eller "founding fathers" rekruteres og bidra med bonuser.
Spillet vinnes ved å erklære uavhengighet og så nedkjempe de militære styrkene som kommer fra Europa.
Mottagelse
Spillet fikk stort sett gode kritikker, og har 80% på Metacritic, men er blitt kritisert for å være litt tilfeldig og ubalansert.
Frøya flyplass, Flatval
Frøya flyplass, Flatval er en flyplass som ligger en kilometer nord for Flatval på øya Frøya i Trøndelag. Flyplassen ble åpnet 10. mai 1986. Rullebanen er 730 meter lang og 15 meter bred med asfaltdekke. Plassen er ikke sertifisert for fly tyngre enn 5,7 tonn eller over 10 seter.
Da Ørland hovedflystasjon fikk nye banelys, overtok Flatval de gamle lysene.
Flatval har ingen bemanning og ingen lufttrafikktjeneste. Luftrommet over flyplassen er ukontrollert luftrom opp til 3500 fot/ 1150 meter. Over dette er det Ørland innflygingskontroll (Ørland Approach) har kontroll over luftrommet, benevnt Ørland TMA.
Mahinda Rajapaksa
Rajapaksa er en singalesisk buddhist fra distriktet Hambantota sør på øya. Før han ble valgt til president i 2005, hadde han markert seg som kritisk til fredsprosessen med de tamilske tigrene og det han oppfattet som utenlandsk innblanding, blant annet fra Norge. Opprørsgruppen oppfordret folk til å boikotte valget. Som følge av dette var valgdeltakelsen blant srilankiske tamiler svært lav.
Rajapaksa er utdannet advokat, men har vært rikspolitiker siden 1970. Faren var parlamentsrepresentant for det samme området fra 1947 til 1960. Han var alliert av president Chandrika Kumaratunga, og var fra 1994 til 2001 minister for arbeid og fiske i hennes regjering. I april 2004 ble han utpekt som statsminister. Det var ventet at Kumaratunga skulle velge Lakshman Kadirgamar, en nær rådgiver og tidligere utenriksminister, men han manglet støtte blant folket og var i tillegg en kristen tamil.
Rajapaksas Frihetsparti vant parlamentsvalget på Sri Lanka i 2010.
Etter at broren Gotabaya Rajapaksa ble president i november 2019, ble han utnevnt til statsminister. Ved valget i 2020 ledet han Sri Lanka People's Freedom Alliance til valgseier. Rajapaksa ble på nytt tatt i ed som statsminister 9. august 2020. Han trakk seg 9. mai 2022 etter store demonstrasjoner.
Badebleie
Badebleie er en spesiell type bleie som ikke trekker til seg vann når barnet bader.
Butikker og svømmebasseng startet å selge badebleier på midten av 2000-tallet, i mange bassenger i Norge ble disse også obligatoriske og inkludert i inngangsbilletten for de minste.
Ved hjelp av gode strikk og lav permasjon kan en badebleie til en viss grad forsinke og redusere forurensing av bassenget dersom barnet gjør fra seg i bassenget – men foreldrene må uansett følge med og få barnet opp av bassenget så snart som mulig i slike tilfeller.
Det er nærliggende å sammenligne badebleier med gode badebukser fremfor med vanlige bleier; det er eksempelvis ingenting som tilsier at en badebleie ikke kan gjenbrukes – badebleiene er ikke vanntette og samler heller ikke opp vann. Badebleiene vil således ikke være i stand til å hindre forurensing som følge av at barn gjør fra seg i bassenget.
Max Weinberg
Max «Mighty Max» Weinberg (født 13. april 1951 i Newark i New Jersey) er en amerikansk trommeslager.
Weinberg startet sin karrière som trommeslager for Bruce Springsteen i 1975 etter å ha gått seirende ut av en auditon som Bruce arrangerte fordi han jaktet ny trommeslager og keyboardist. Han var også bandleder for The Max Weinberg 7, som var husband i det amerikanske talkshowet Late Night With Conan O'Brien, som gikk på NBC. I 2009 fulgte han med Conan O'Brien til The Tonight Show with Conan O'Brien hvor han ledet Max Weinberg and the Tonight Show Band.
Esten O. Sæther
Esten Oddmund Sæther (født 13. februar 1955 i Oslo) er en norsk pressemann og fotballtrener. Han er utdannet historiker fra Universitetet i Oslo og begynte som journalist i Vårt Land (1981–1984). Siden 1984 har Sæther vært tilknyttet Dagbladet, først som sportsreporter, deretter som sportsredaktør, politisk reporter, redaksjonssjef, nyhetsredaktør og første redaktør for dagbladet.no fra 2000 til 2008. Han er i dag sportskronikør.
Sæther var trener for landslaget i futsal (2009-2015), og er også mangeårig trener for KFUM-Kameratene Oslo i 2. divisjon.
I 2015 ble han tildelt Norske Idrettsleder-Veteraners sportsjournalistpris.
Familie
Esten Sæther er far til den tidligere fotballspilleren og frilansjournalisten Eivind Sæther.
Varig
VRG Linhas Aéreas S.A. også kjent som VARIG, var et brasiliansk flyselskap som ble grunnlagt i 1927. Selskapet var opprinnelig kjent under navnet Viação Aérea Rio-Grandense SA. Fra 1960-tallet og frem til midten av 2000-tallet var Varig det ledende flyselskapet i Brasil. I 2006 ble selskapet kjøpt opp av det rivaliserende flyselskapet GOL, men beholdt merkevaren VARIG frem til juni 2009. Selskapet brukte IATA-betegnelsen RG på sine flyruter.
Selskapsflåten bestod ved opphøret i 2006 av om lag 14 fly av typen Boeing 737.
Historie
Varig ble etablert i mai 1927 i Porto Alegre av den tyske immigranten Otto Ernst Meyer. Selskapets første ansatte, Ruben Berta, ble senere selskapets president og ledet Varig frem til sin død i 1966. I de første årene opererte selskapet kun i det sørlige Brasil. Selskapet opprettet sin første internasjonale rute, som gikk til Montevideo, i 1942. I 1945 ble «Stiftelsen Ruben Berta» majoritetseier i selskapet. Denne stiftelsen var eid av de ansatte og eide selskapet frem til sommeren 2006. De første transatlantiske flygningene startet i 1965 da militærjuntaen i landet vedtok å legge ned Panair do Brasil, som var landets største flyselskap frem til da. Nedleggelsen av Panair førte også til at Varig vokste frem som det største flyselskapet i Brasil. Selskapet vokste ytterligere i 1975 da det overtok det konkurrerende selskapet Cruzeiro do Sul.
Økonomisk krise
På grunn av omfattende gjeld ble selskapet tatt under konkursbeskyttelse i 2005. De økonomiske problemene forverret seg og ruteprogrammet ble kraftig redusert i løpet av første halvår av 2006. I løpet av de syv første månedene av 2006 ble også den operative flåten redusert fra 58 og ned til 10 fly. Etter flere mislykkede forsøk på refinansiering ble Varig kjøpt av det amerikansk-brasiliansk konsortiet «Volo do Brasil» på auksjon i juli 2006. Rent teknisk skjedde dette ved at de nye eierne kjøpte de operative delene av selskapet som ble overført til et «nytt» Varig, mens gjelda i «gamle» Varig ble overtatt av datterselskapet Nordeste. De nye eierne reduserte antallet ansatte fra om lag 9 500 og ned til om lag 4000.
I slutten av januar 2007 mistet Varig sitt medlemskap i flyselskap-alliansen Star Alliance. Samtidig gikk flyselskapet LAN Chile inn med et større lån til de nye eierne. I slutten av mars samme år offentliggjorde flyselskapet GOL at de hadde kjøpt Varig. GOL har gradvis redusert driften i Varig og i 2009 opererte selskapet ikke lengre egne ruter. I stedet utførte Varig flygninger på rutene til GOL.
Telemark kompani
Historie
Stortinget vedtok høsten 1996 å sende ett geværkompani fra Telemark bataljon til SFOR etter direkte anmodning fra SACEUR. Oppgaven gitt av SACEUR til kompaniet var å fungere som vakt- og sikringsstyrke underlagt det nye SFOR-hovedkvarteret i Sarajevo. Telemark bataljons Kompani D, som hadde dimittert i august samme høst, ble beordret innkalt i henhold til kontrakt og møtte til tjeneste ved Heistadmoen 3. desember 1996. Avdelingen ble supplert med en tropp frivillige soldater med tidligere erfaring fra norske FN- og NATO-oppdrag.
Kompaniet, som besto av rundt 150 soldater, ankom Sarajevo 7. januar 1997. De var den første måneden stasjonert i den gamle OL-ishallen Zetra, men ble senere forlagt ved SFORs hovedkvarter i Ilidza. Kompaniet fikk raskt gode tilbakemeldinger fra NATO og andre internasjonale styrker i Bosnia, noe som førte til at avdelingen ble gitt oppgaven å fungere som hurtig reaksjonsstyrke for hele Bosnia, underlagt SFOR-hovedkvarteret ved COMSFOR og Den amerikanske divisjonen. Oppdraget var dermed vakt og sikring av hovedkvarteret i Ilidza samt forpleinings- og logistikkleiren i Zetra, hurtig reaksjonsstyrke for hele Bosnia og overtagelse av andre SFOR avdelingers oppdrag ved behov. Senere ble vakt og sikring av Butmir leir ved flyplassen i Sarajevo også en del av oppdraget.
7. juli 1997 ble Kompani D avløst av Kompani C, som nettopp hadde fullført førstegangstjenesten i Telemark bataljon. Dette kompaniet skiftet navn til Telemark kompani, et navn som avdelingen beholdt de neste 2 årene. Det siste kompaniet forlot Sarajevo etter endt oppdrag i juli 1999.
Heterogen longispira
Heterogen longispira er et bløtdyr og tilhører gruppen Caenogastropoda. Den er eneste art i slekten Heterogen og lever bare i Lake Biwa, Honshu, Japan.
Utseende
Heterogen longispira er en ganske stor snegle. Skallhøyde er 20-50 millimeter og det har 4-5 vridninger. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Mål er skallhøyde og nummer er vridninger. Skallet er kjegleformet og har fin tverrstruktur på tvers av vindingene.
Heterogen longispira har et «lokk» på bakkroppen som de kan bruke for å lukke eller åpne et hull i skallet.
Levevis
Heterogen longispira lever i ferskvann. Den føder levende unger.
Systematisk inndeling
Arten er i tradisjonell systematikk plassert i gruppen forgjellesnegler (Prosobranchia), Forgjellesnegler er en parafyletisk gruppe og er i nyere systematikk gjerne splittet opp i andre grupperinger. Denne inndelingen følger den europeiske faunadatabasen.
Nwal Eljack
Nwal Eljack (født 17. oktober 1988) er en sudansk friidrettsutøver, som konkurrerer i sprintløp. Hun representerte Sudan under Sommer-OL 2008, der hun ble utslått i de innledende rundene.
Hellas under EM i friidrett 1971
Hellas deltok med 4 utøvere under EM i friidrett 1971 som ble arrangert 10.–15. august 1971 i Helsingfors. Hellas tok en medalje under mesterskapet.
Vesterport stasjon
Vesterport stasjon er en S-togstasjon i sentrum av den danske hovedstaden København. Stasjonen ble åpnet i 1934 da S-togstrekningen mellom København H og Hellerup ble tatt i bruk.
Foz do Areia-demningen
Foz de Areia er en demning og et vannkraftverk i Iguaçu-elven i delstaten Paraná i det sørlige Brasil. Demningen er 160 meter høy og 828 m lang, og demmer opp et vannvolum på 8,3 km³ (8,3 milliarder m³). Gjennomstrømmingen på oppdemmingsstedet er 11 000 m³/sekund.
Installert effekt for vannkraftproduksjon er 1 674 MW fordelt på fire turbiner, men planlagt bruttokapasitet med ytterligere to turbiner skal bli inntil 2 511 MW. Arbeidet med dammen ble ferdig i 1980.
.nu
.nu er Niues nasjonale toppnivådomene (ccTLD) for internett.
Registrering
Registrering gjøres direkte på andre nivå. Registrering av internasjonaliserte domenenavn er også tillatt, slik at domener kan registreres med blant annet bokstavene æ, ø, å, ä, ç og ñ.
Alternativ bruk
Det var et av de første nasjonale toppnivådomenene som ble markedsført i stor grad som et alternativ til generiske toppnivådomener som .com, .net og .org. Ved å spille på de fonetiske likhetene mellom nu og det engelske ordet new, ble det markedsført som et «nytt» toppnivådomene med mange gode domenenavn tilgjengelig. I dag har imidlertid de fleste populære domener blitt registrert.
Domenet er spesielt populært i Norge, Sverige, Danmark, Nederland og Belgia, blant annet ettersom nu betyr «nå» på svensk, dansk, norsk og nederlandsk. Delvis på grunn av begrensningene som ble satt for Sveriges toppnivådomener, .se, ble .nu brukt for kreativ markedsføring av nettsteder slik som www.TV.nu og www.blogging.nu. .se-domenenavnene er imidlertid ansett for å være mer profesjonelle enn .nu og .com.
Mobile Air Control Centre
Mobile Air Control Centre (MACC) er det danske Flyvevåbnets mobile luftovervåkningsavdeling. Avdelingen er mobil og kan oppstilles overalt i verden for å kartlegge luftbildet og lede både militær og sivil flytrafikk.
Avdelingen har til sin rådighet to langtrekkende AN/TPS-77 radarer samt et antall mindre RAC-3D radarer. Disse sensorene er koblet opp til et mobilt hovedkvarter, som er utviklet for å utføre samme rolle som Control and Reporting Centre Karup overalt hvor det blir innsatt.
I 2012 ble det besluttet å deployere avdelingen til Afghanistan. Der skulle den fungere som avlastning for de alliertes Airborne Warning and Control System, hvis plattform kun kan oppholde seg i operasjonsområdet i en kortere periode. MACC kan derimot operere døgnet rundt i lengre perioder.
Salto Osório-demningen
Salto Osório er en demning og et vannkraftverk i Iguaçu-elven i delstaten Paraná i det sørlige Brasil. Installert effekt for vannkraftproduksjon er 1,078 MW.
Igarapava
Igarapava er en kommune i delstaten São Paulo i sørøstregionen av Brasil.
Ville Lång
Ville Lång (født 14. februar 1985) er en finsk badmintonspiller. Han har ingen større internasjonale mesterskapstitler, men har en bronsemedalje fra Junior-VM i 2003. Lång var tatt ut til å representere Finland under Sommer-OL 2008, der han røk ut i tredje runde mot Sony Dwi Kuncoro fra Indonesia.
Rally Portugal
Rally Portugal er Portugals største rallyløp som er blitt arrangert side 1967 og det inngår nå i Rally-VM (WRC).
Tore Moland
Tore Moland (født 10. januar 1972) er en norsk journalist. Han arbeider som utenriksjournalist i NRK Nyheter.
Tore Moland er oppvokst på Toten, utdannet i internasjonal politisk historie ved Universitetet i Trondheim og Universitetet i Oslo og har en mastergrad fra London School of Economics.
Moland var i årene 2007–2009 NRKs korrespondent (stringer) i London, med ansvar for Storbritannia og Irland. Fra 2011 til 2017 var han vaktsjef og reportasjeleder for tv-programmet Urix på NRK2. I årene 2017–2021 var han programleder for podkasten Krig og Fred.
Moland ble tildelt tv-prisen Gullruten for beste nyhetsreportasje i 2001, og radioprisen Prix Radio for beste aktuelle program med podkasten Krig og Fred i 2019. Han var i 2016 nominert til den europeiske kringkastingsprisen Prix Italia for radiodokumentaren Pianomannen.
Tibethøne
Tibethøne (Tetraogallus tibetanus) er en hønsefugl i fasanfamilien og inngår i slekten kongehøns, som består av fem arter. Arten har tilhold i fjellene i det sørsentrale Sentral-Asia. Arten er ifølge BirdLife International livskraftig, men den er oppført i CITES Appendix I, som omfatter de mest truede artene i verden, og handel med disse er i praksis stort sett forbudt.
Biologi
Tibethøne er stor og kraftig og blir 50–56 cm lang, og er med det en god del mindre enn himalayahøne (T. himalayensis). Hannen veier 1 500–1 750 g, hunnen 1 170–1 600 g. Fjærdrakten har kraftige striper. Arten lever i en høyde på 3 700–5 800 moh. Om vinteren kan den finnes rundt 2 450 moh. Der tibethøne og himalayahøne forekommer i samme område, finnes som regel tibethøne høyere i terrenget.
Tibethøna erstatter himalayahøna i områder med sameksistens med sistnevnte art. Habitatet består av åpne skråninger, vanligvis fra 3 700 moh og opp til den permanente snølinjen. Om sommeren opp til cirka 5 800 moh i Vest-Himalaya, hvor den habiterer på alpine beitemarker og steinete grunn langs rygger over tregrensen som er sparsomt bevokst med gress. Arten er registrert så lavt som 2 450 moh om vinteren.
Lite er kjent om matvanene til denne kongehøna, men man regner med at den er ganske lik himalayahøne. Av gress og urter som den beiter på er arter i slektene Stellaria, Saxifraga, Oxytropis, Potentilla og Primula kjent. Om vinteren kan arten danne flokker på opp til 50 individer, som av og til beiter sammen med glansfasan (Lophophorus impejanus) og blåsau (Pseudois nayaur).
Tibethøna er trolig monogam, men man vet ikke så alt for mye om hekkingen. Pardannelsen skjer i april, når vinterflokkene begynner å gå i oppløsning. Hekkesesongen varer fra sent i mai til tidlig i juli. Redet er en grunn grop på bakken, vanligvis skjult av stein eller busk og tynt fôret med gress og døde blader. Hunnen legger normalt 4–7 (typisk 4–5) egg, som er leirfargede til blek rødbrune og sparsomt dekket med mørkere rødbrune flekker.
Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen m.fl. (2008, 2017, 2020).
Oslo bussterminal
Oslo bussterminal ligger i underetasjen av Galleri Oslo på Vaterland/Grønland. Terminalen åpnet i 1987, samtidig som Galleri Oslo sto ferdig. Bussterminalen er hovedterminal for regionbussrutene mellom Oslo og Viken. I tillegg er den terminal for langrutebusser med endeholdeplass Oslo (blant annet for NOR-WAY Bussekspress) inklusive bussruter som krysser den norsk-svenske grense (blant annet FlixBus). Utenfor terminalen, i Schweigaards gate, ligger bussholdeplassen for bybussene i Oslo.
Kapasitetsutfordring
Konseptet med en stor felles bussterminal i sentrum av Oslo, ble opprinnelig planlagt av Stor-Oslo Lokaltrafikk for bussrutene mellom Oslo og Akershus med omegn (såkalte regionbusser). Terminalen ble dimensjonert for 450 daglige avganger.
I 2010 var det opptil 1100 avganger og rundt 25 000 passasjerer i døgnet. Det ble i 2010 anslått at passasjerantallet ville øke til 35 000 / 40 000 innen 2030 år, om ikke tiltak ble iverksatt.
Regionbussterminaler utenfor bykjernen
Det har i årevis vært drøftet hvordan kapasitetsutfordringene ved Oslo bussterminal skulle løses. Konklusjonen av drøftingene er at regionbussene bør (må) terminere utenfor indre by, for eksempel ved Bryn/Helsfyr i øst, ved Lysaker/Skøyen i vest og ved Sinsen i nord. Både K2012, KUV Oslo-navet 2015 og M2016 går inn for en slik utvikling.Ideen ble fulgt opp i M2016. Der omtales knutepunktutvikling inklusive terminering av regionbusser på «Bryn, Sinsen, Skøyen, Lysaker, Hauketo, Sandvika, Ski og Lillestrøm (ny gate-terminal), samt ny terminal på Fornebu, Økern, Dyrløkke og Vinterbro (gateterminal)." (M2016 side 81)
Lokalisering
Utover på 2000-tallet har det blitt diskutert å flytte Oslo bussterminal over sporene på Oslo S.
Alternativ 1: beholde terminalen på Vaterland/Grønland
I KUV Oslo-navet 2015 som blee utarbeidet av Jernbaneverket, Statens vegvesen og Ruter AS, het det at regionale knutepunkter og terminaler ved Ring 3 i betydelig grad ville «redusere(r) behovet for terminalkapasitet for buss i Oslo sentrum. Realiseringen av Knutepunkt øst på Bryn er en spesielt viktig forutsetning for dette. Oslo Bussterminal kan da i hovedsak være terminal for langrutebusser og Østlandsekspresser. Arealet på dagens bussterminal er tilstrekkelig for å dekke dette behovet.» (se kapittel 13 Anbefaling i KUV Oslo-navet 2015).
Alternativ 2: flytte terminalen over sporene på Oslo S
I 2008 gikk KLP Eiendom (som eier Lavblokka vis-à-vis Galleri Oslo) inn for en ny terminal over sporene på Oslo S. Arkitektene KLP Eiendom hadde leid inn så for seg at dagens bussterminal var byttet ut med butikker på gateplan, og at Schweigaard gate kunne bli en lysere gate med trær og mer plass, som en videreutvikling av kommunens intensjoner og planer for oppgradering av strøket. Det ville også ryddet opp i trafikksituasjonen.
Plan- og bygningsetaten hadde i flere år arbeidet for å realisere en ny bussterminal over sporområdet, dette går blant annet fram av planene for nye Oslo S. Plan og bygningsetaten foreslo dessuten å rive dagens bussterminal, slik at Schweigaards gate kunne utvikles til en ren bygate.
I den såkalte «M2016-rapporten» som ble utarbeidet av Ruter, Jernbaneverket og Statens vegvesen ble det foreslått å lage en regionsbussterminal øst og vest for bykjernen – henholdsvis på Bryn og Lysaker – samt å flytte dagens bussterminal til sporområdet over Oslo S. I rapporten stod det blant annet:"«Det planlegges ny bussterminal tvers over alle sporene på Oslo S som en del av en helhetlig utvikling av Norges største trafikksenter. Kapasiteten ved dagens bussterminal i Schweigaardsgate er i praksis fullt utnyttet. Ny bussterminal ved Oslo S gir oss et mer kompakt og funksjonelt knutepunkt med høyere kapasitet og bedre omstigningsforhold enn dagens terminal ved Vaterland. Bygging av ny bussterminal ved Oslo S bør ses i sammenheng med anleggsarbeidene for Follobaneprosjektet og tilsier oppstart i 2018 med ferdigstilling i løpet av 2021.»"
Flytteplaner skrinlagt i 2021
Våren 2021 besluttet byrådet i Oslo at kommunen ikke skulle gå videre med planene om å flytte Oslo bussterminal.
Byruter
Ruter By:
Regionruter
Ruter Region:
Brakar Region:
Innlandstrafikk:
Østfold kollektivtrafikk:
Ekspressbussruter
Vy express:
Vy bus4you:
Unibuss Ekspress:
FlixBus:
Flybussruter
Connect Bus Norgesbuss:
Unibuss Ekspress):
Bäckaskogskvinnen
Bäckaskogskvinnen eller Barumskvinnen er betegnelsen på et funn av benrester etter en kvinne fra eldre steinalder som ble gjort i 1939 under et veiarbeid. Stedet ligger like ved Oppmannasjön, to kilometer nord for Bäckaskogs kongsgård i nærheten av Barum nordøst for Kristianstad i Skåne i Sør-Sverige. Ifølge en radiologisk datering har hun levd en eller annen gang i tiden mellom 7010 og 6540 f.Kr.
Analyser av levningene viser at kvinnen var 1,51 meter høy, spenstig, og at hun hadde født flere barn. Da hun døde, var hun om lag 45 år gammel, men hva hun døde av er ukjent. Hun hadde nedslitte tenner, og har levd av kjøtt, trolig også fisk. Livsgrunnlaget i denne tiden var jakt og sanking. Spor etter boplasser med redskaper og matavfall viser at det har vært småsamfunn sammensatt av noen familier eller grupper. De flyttet mellom boplasser på ulike steder i løpet av året for å få størst sesongmessig utbytte av jakt og fiske, og av å sanke bær, frukt og annet som kunne spises av det som skogen, elven og sjøen hadde å by på.
Kvinnen har vært begravet på seremonielt vis. Hun var plassert i sittende stilling i en 1,2 meter dyp grop i jorden, med bena trukket opp og hendene lagt fremfor brystet. Rester i jorden tyder på at hun har vært svøpt i et skinn, og pollenkorn indikerer at begravelsen foregikk da bjørk og hassel hadde begynt å blomstre på vårparten. Hun hadde fått med seg i graven et godt spyd av små flintegger festet i en elgknokkel, brukbart til jakt på både småvilt og storvilt. Dessuten hadde hun fått med seg et redskap av en kløvet elgknokkel utformet med en egg i ene enden, og som kan ha vært brukt til graveredskap.
Graven med kvinnelevningene er rekonstruert i utstillingen i Historiska museet i Stockholm.
Gro Bjørhei
Gro Sissel Bjørhei (født 30. oktober 1948 på Myrvoll, død 14. september 2018 på Myrvoll ) var en norsk figurativ maler. Hun arbeidet hovedsakelig med akryl og akvareller.
Bjørhei var utdannet formingslærer, og startet sin kunstnerkarrière på starten av 80-tallet. Hun ønsket å bli kunsthåndverker, og startet å arbeide med tekstiler og vev. Etter at hun flyttet til Valdres begynte hun å male, ofte akvareller. Hennes bilder har et klart figurativt innhold, med en romantisk fremstilling av Valdresnaturen og klare blå toner slik lyset ofte er i fjelldalen der hun bodde. Hun hadde et klart kunstnerisk slektskap til Sigmund Årseth, en annen valdresmaler.
Bjørhei bodde i sitt kombinerte atelier og bolig på Nørre Lome, i en gammel stuebygning fra 1600-tallet, ved siden av den gamle Lomen stavkirke. Hun døde 14. september 2018 i sitt barndomshjem på Myrvoll.
SPARC64 VIIIfx
SPARC64 VIIIfx (kodenavn: «Venus») er en 8-kjerners 64-biter RISC mikroprosessor som ble annonsert av Fujitsu den 26. august 2008, og lansert den 14. mai 2009. SPARC64 VIIIfx er en implementasjon av spesifikasjonen SPARC Versjon 9
SPARC64 VIIIfx var ved lanseringen den hittil raskeste SPARC mikroprosessor. Med en ytelse på 128 GFLOPs ved 2 GHz, ble den også lansert som verdens raskeste mikroprosessor.
SPARC64 VIIIfx er produsert ved hjelp av Fujitsus 45nm prosessteknologi.
Mikroprosessoren har 192 heltallsregistre, 288 desimaltalls-registre (hvorav 32 stk er 64-bit, og 256 stk er 128-bit), og tre avbruddsregistre. Adressebussen er 41-bit, og godtar derfor 2 terabyte eksternt minne per prosessor.
Hver kjerne har 32 Kb nivå-1 hurtigminne for data og 32 Kb nivå-1 hurtigminne for instruksjoner. Et 5 Mb integrert nivå-2 hurtigminne er delt i to deler, fordelt på fire kjerner hver.
Mikroprosessoren bruker et sidevekslet virtuelt minne, der sidenes størrelse kan variere mellom 8 KB, 64 KB, 512 KB, 4 MB, 32 MB, 256 MB og 2 GB.
SPARC64 VIIIfx implementerer en SIMD-arkitektur, hvor to parallelle instruksjoner kan utføre åtte desimaltallsberegninger per klokkepuls. 128-bit desimaltallsregistre kan benyttes både for 128-bit og 64-bit desimaltall.
Den 17. juli 2009 annonserte Fujitsu, Japans Institutt for fysisk og kjemisk forskning (RIKEN) og Japans departement for utdannelse, kultur, sport, vitenskap og teknologi (MEXT) at SPARC64 VIIIfx skulle benyttes i neste generasjon av Japans super-datamaskinprosjekt. Planen er å bygge en datamaskin med en ytelse på 10 PetaFLOPS, som skal være delvis operativt i slutten av 2010 og ferdig i 2012.
Liste over sørkoreanske filmer fra 1957
Liste over sørkoreanske filmer fra 1957 er en kronologisk liste over filmer som ble lansert i Sør-Korea i 1957.
Mandeep Kaur
Mandeep Kaur (født 19. april 1988) er en indisk friidrettsutøver, som konkurrerer i sprintløp. Hun representerte India under Sommer-OL 2008, der hun ble utslått i de innledende rundene.
Segredo-demningen
Segredodemningen er en demning (portugisisk: Embarregem do Segredo) og et vannkraftverk (Usina Hidrelétrica do Segredo) i Iguaçu-elven i delstaten Paraná i det sørlige Brasil. Demningens installerte effekt for vannkraftproduksjon er 1.260 MW.
Clarke County (Iowa)
Clarke County er et fylke i den amerikanske delstaten Iowa.
Navn
Fylket er oppkalt etter guvernør James Clarke.
Hans Arentz (prest)
Hans Arentz (født 24. august 1713 i Stadsbygd i Trondhjems stift, død 26. august 1790 i Øyestad) var en norsk prest. Han var sønn av Hans Petersøn Arentz (1670–1720), sogneprest i Stadsbygd, og Susanne Schreuder (1675–1742). Hans Arentz vokste opp hos sin stefar Michael Stub, som overtok prestekallet etter farens død. Hans bror, Frederik Arentz, var biskop i Bergen. Hans Arentz ble i 1732 dimmittert fra katedralskolen i Bergen til Københavns Universitet der han avla teologisk eksamen i 1735. To år seinere ble han kapellan hos stefaren i Stadsbygd, og i 1737 overtok han prestekallet. I 1743 ble han sogneprest til Jelsø i Christansand Stift og i 1747 prost i  Ryfylke. Fra 1767 til 1782 var han sogneprest i Stavanger domkirke. Han avsluttet sin prestegjerning som sogneprest til Øyestad.
Feltlinje
En feltlinje er en kurve som på hvert sted har en tangent som er parallell med et gitt vektorfelt. Innen matematikk omtales de som integralkurver for vektorfeltet. I fysikken blir feltlinjer benyttet for å illustrere elektriske og magnetiske felt og for å beskrive strømning av væskepartikler i hydrodynamikken. De kalles da for strømlinjer eller flytlinjer. Gjennom hvert punkt går det kun en slik linje. Desto tettere feltlinjene ligger, desto sterkere er feltstyrken.
Matematisk definisjon
Et vektorfelt v = v(x)  tilordner en vektor v  med komponenter vk = vk(x)  til hvert punkt x i et gitt rom. En kurve x = x(s)  med affin parameter s i dette rommet har tangentvektorer i hvert punkt. Denne kurven beskriver da en feltlinje eller integralkurve hvis
I et tredimensjonalt, euklidsk rom gir dette tre førsteordens differensialligninger. De kan sammenfattes på formen
Disse ligningene kan noen tilfeller løses eksakt, men man kan alltid finne de resulterende feltlinjene med den ønskete nøyaktighet ved bruk av numerisk integrasjon.
Brukes feltlinjene i forbindelse med strømning av en væske, sier man ofte at de beskriver en «flyt» eller en «fluks» av partikler. Denne betegnelsen tas også noen ganger over til elektromagnetismen hvor man snakker om strømning eller flyt av elektrisk og magnetisk fluks.
Kildefritt felt
Divergensen ∇ ⋅ v  til vektorfeltet sier hvor mye som strømmer ut av et tilstrekkelig lite volum som man tenker seg et eller annet sted i feltet. Er denne positiv, strømmer det mer ut enn kommer inn. Vektorfeltet sies da å innholde en kilde som ligger innenfor volumet. I det motsatte tilfellet med en negativ divergens, ligger det en sluk inni volumet. Feltlinjer starter i en kilde og ender i en sluk. I det spesielle tilfellet at ∇ ⋅v = 0  strømmer det like mye ut som inn i volumet. Er dette tilfelle overalt i rommet, sier man at man har en «kildefri flyt». Feltlinjene er da lukkete kurver.
Det magnetiske fluksfeltet B  er overalt kildefritt. Dette skyldes at det ikke finnes magnetiske monopoler og derfor heller ikke mulige kilder eller sluker for dette feltet. Beskriver feltet v  hastighetsfeltet i fluiddynamikk, sier man at betingelsen ∇ ⋅v = 0  gjelder for en inkompressibel væske. Den har konstant tetthet.
Virvelfritt felt
Hvis man på tilsvarende måte plasseres et tilstrekkelig lite møllehjul i hvert punkt i en slik væskestrøm, vil rotasjonen av dette hjulet være gitt ved curl til vektorfeltet ∇ × v. Er denne null overalt, sies flyten å være «virvelfri». Da kan hastighetsfeltet skrives som gradienten av et «hastighetspotensial», det vil si slik at curl til hastigheten automatisk blir null.
Knekkebrød
Knekkebrød er bakt av rugmel. Deigen er hevet ved hjelp av surmelk. Brødet er stekt i tynne plater som siden er tørket ved svak varme. Wasa fra Sverige er verdens største knekkebrødprodusent.
Feltlinje
Virvelfritt felt
I mekanikken er en konservativ kraft F  definert ved at ∇ × F = 0. Den er derfor virvelfri og er gitt som gradienten til et potensial som i dette tilfellet er den potensielle energien. I elektrostatikken er det elektriske feltet virvelfritt og er gitt ved det elektriske potensialet som E = - ∇ V. De elektriske feltlinjene skjærer derfor alle ekvipotensialflatene under en rett vinkel.
Helmholtz' teorem sier at et vilkårlig vektorfelt i tre dimensjoner kan splittes opp i en del som er kildefri og en del som er virvelfri.
Eksempler
Det enkleste eksemplet på beregning av feltlinjer kommer fra Coulomb-feltet for en punktladning Q  som kan skrives som
hvor posisjonsvektoren r = (x,y,z)  når ladningen ligger i origo. Feltvektorene er rettet i radiell retning. Hvis man betrakter dem i xy - planet, oppfyller komponentene relasjonen Ex /Ey = x/y  slik at differensialligningen for feltlinjene der blir. Direkte integrasjon gir ln x = ln y = konstant. Det betyr at løsningen kan skrives som y = kx  hvor k  er en annen konstant. Feltlinjene er derfor rette linjer ut fra origo. Det er på denne måten Coulomb-feltet vanligvis blir illustrert.
Hvis man i stedet tenker seg et annet felt som har samme størrelse, men hvor for eksempel x - komponenten har motsatt fortegn, vil differensialligningen i xy - planet forandres til. Den har løsningene hvor c  nå er integrasjonskonstanten. I dette tilfellet er derfor feltlinjene hyperbler med x- og y-aksene som asymptoter.